དེ་ནས་དཔལ་ལྡན་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་དང་། བོད་མིའི་སྒྲིག་འཛུགས་ཀྱི་དཔལ་ལྡན་སྲིད་སྐྱོང་བློ་བཟང་སེངྒེ་མཆོག་གིས་གསུང་བཤད་རིམ་པར་གནང་རྗེས། སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཀ་ན་ཊ་ཀ་མངའ་སྡེའི་གཞུང་དམངས་གཉིས་ལ་ཐུགས་རྗེ་ཆེ་ཞུ་བར་མངའ་སྡེའི་སྤྱི་ཁྱབ་བློན་ཆེན་མཆོག་ལ་རྒྱུ་རིན་ཆེན་དངུལ་ལས་གྲུབ་པའི་ཆོས་ཀྱི་འཁོར་ལོ་དང་། དེ་བཞིན་སྐབས་དེའི་མེ་སོར་མངའ་སྡེའི་སྤྱི་ཁྱབ་བློན་ཆེན་སྐུ་ཞབས་ནི་ཅི་ལིང་གྷ་པ་ Nijalingapa མཆོག་གི་བུ་སློབ་དཔོན་ཨེ་སི་ཨེན་ཀི་རན་ཤང་ཀར་ Prof. S.N.Kiran Shanhar ལགས་ལ་ཕྱག་རྟགས་གསོལ་སྩལ་གྱིས་བཀའ་སློབ་བཀའ་དྲིན་སྩལ་ཡོད།